ΜΙΑ ΣΕΙΡΑ ΤΟΥ NETFLIX
Η ΑΥΤΗΣ ΜΕΓΑΛΕΙΟΤΗΤΑ ΣΤΗ ΣΚΩΤΙΑ
Στο ναυπηγείο του Κλάιντσαϊντ,
τη βασιλική θαλαμηγό των 4.000 τόνων θα καθελκύσει η βασίλισσα.
Χιλιάδες λιμενεργάτες, πολλοί εκ των οποίων δούλεψαν σ' αυτήν,
υποδέχονται τη βασίλισσα
καθώς πάει να την επιθεωρήσει.
Επί μήνες, υπάρχουν εικασίες για το όνομα της θαλαμηγού,
κι επικρατεί ενθουσιασμός
καθώς η Αυτής Μεγαλειότητα ετοιμάζεται για την τελετή καθέλκυσης.
Χαίρομαι που ήρθα σήμερα στο Κλάιντμπανκ
για την καθέλκυση της νέας βασιλικής θαλαμηγού.
Ελπίζω ότι αυτό το νέο σκάφος,
όπως η νέα σας βασίλισσα,
θα αποδειχθεί αξιόπιστο και σταθερό.
Ικανό να αντέξει κάθε δυσκολία.
Με μεγάλη υπερηφάνεια, ονομάζω τη θαλαμηγό Μπριτάνια.
Εύχομαι επιτυχία σ' αυτήν.
Και σε όσους μεταφέρει.
Η Αυτής Μεγαλειότητα αφήνει το μπουκάλι, όχι σαμπάνιας, αλλά Empire Wine.
Σκίσε, Μπριτάνια
Μπριτάνια, σκίσε τα κύματα
Οι Βρετανοί ποτέ δεν…
Σύντομα η Μπριτάνια θα γίνει σπίτι
για τη βασίλισσα, τον δούκα και τα τέκνα τους.
Μεγαλειοτάτη, ανοίξτε.
Πάλι.
Υπέροχα. Σας ευχαριστώ.
ΙΟΥΛΙΟΣ 1991
ΟΝΟΜΑ ΒΑΣΙΛΙΣΣΑ ΕΛΙΣΑΒΕΤ Β'
ΗΜΕΡΟΜΗΝΙΑ ΓΕΝΝΗΣΗΣ 21/04/1926
ΗΛΙΚΙΑ 65
Βαθιά εισπνοή.
Εκπνοή.
Πάλι.
Πίεση 12 με 8.
Μπορείτε να βγάλετε το καλσόν.
Έχετε ακόμα πόνους στο μετατάρσιο;
Με κίνδυνο να γίνω κουραστικός,
όσο λιγότερο στέκεστε, τόσο το καλύτερο.
Κίνδυνος του επαγγέλματος.
Μπορείτε να έρθετε από εδώ;
Βάρος 60 κιλά.
Ενώ πέρυσι;
Δεν θέλω να ξέρω.
-Πενήντα επτά. -Και πρόπερσι;
Πενήντα δύο κιλά.
Δεν βγάζει νόημα.
Δεν έχω αλλάξει διατροφή ούτε συνήθειες.
Όσο μεγαλώνουμε, χάνουμε πιο δύσκολα.
-Οι άντρες παίρνουν έξι κιλά τη δεκαετία. -Κι οι γυναίκες;
Ίσως τρία κιλά;
Καλώς. Τρία κιλά. Ως το τέλος του θέρους.
Σκωτία όπως πάντα;
Ναι, στην παραδεισένια Σκωτία.
Αν και λιγότερο παραδεισένια χωρίς τσάι με μπισκότα.
Το Μπαλμόραλ προτιμάτε;
Δεύτερο σε προτίμηση.
Πολύ προσωπική ερώτηση.
Ζητώ συγγνώμη…
Δεν ξέρω γιατί το έκανα.
Υπάρχει κι ένα άλλο,
πιο ξεχωριστό για μένα.
Μεγαλειοτάτη, κάντε μας νεύμα!
Ευχαριστώ.
Με κάλεσαν απ' τη The Sunday Times.
Σχετικά με μια ενδιαφέρουσα δημοσκόπηση για τη μοναρχία.
Σε σχέση με τη βασίλισσα, προέκυπταν συνεχώς οι ίδιες λέξεις.
"Επουσιώδης". "Ηλικιωμένη". "Δαπανηρή".
"Εκτός πραγματικότητας".
Μεγάλη διαφορά απ' τις αναφορές σ' εσάς.
Αλήθεια;
Να καλύψω τα αυτιά μου;
Αντιθέτως.
Σας περιέγραψαν
ως "νέο", "αεικίνητο", "σύγχρονο", "συμπονετικό".
Σχεδόν οι μισοί θεωρούν ότι θα γίνετε υπέροχος βασιλιάς
και θα στήριζαν πρόωρη παραίτηση της βασίλισσας για εσάς.
Πότε θα κυκλοφορήσει το άρθρο;
Την άλλη Κυριακή, κύριε.
Όταν θα είμαστε στην Ιταλία.
Θεωρούμε ιδανική τη χρονική στιγμή των διακοπών.
Μεγάλο δέλεαρ στη μελλοντική σας βασιλεία
είναι ότι η πριγκίπισσα θα γίνει βασίλισσα.
Ναι.
Πήραμε την πρωτοβουλία να ενημερώσουμε φίλια έντυπα
ότι είναι δεύτερος μήνας του μέλιτος.
Μάλιστα.
Έτσι είπαν;
Αυτές τις λέξεις χρησιμοποίησαν. Δεύτερος μήνας του μέλιτος.
ΣΥΝΔΡΟΜΟ ΤΗΣ ΒΑΣΙΛΙΣΣΑΣ ΒΙΚΤΩΡΙΑΣ
Ωραία. Επιβίβαση σε πέντε λεπτά.
Ευχαριστώ.
Ήρθαν!
-Επιβίβαση σε πέντε λεπτά. -Εντάξει, πάμε.
-Γεια. -Αλεξάνδρα!
-Λεονόρα. -Γεια!
Κλασικός Κάρολος.
Θέλει οι διακοπές να 'ναι δεύτερο ταξίδι του μέλιτος,
και καλεί τον ξάδερφο Νόρτον και την Πένι.
Αυτοί οι δύο έχουν γίνει ένα με το σπίτι.
Ίσως έρθει κι η Καμίλα.
Αν θέλατε να δείξετε λίγη ευσπλαχνία,
έχουν περάσει πολλά με τη μικρή.
Ξέρω. Την αδεξιμιά μου, τη Λεονόρα.
Τα νεότερα;
Είναι σε ύφεση. Αλλά, ξέρεις, δεν υπάρχει σιγουριά.
Ναι!
-Γεια σου, καλή μου. -Ναι!
-Γεια. -Γεια.
Γεια σου.
Πώς είσαι;
-Καλά. -Αγκαλίτσα;
Ήθελα να σου πω ότι χαίρομαι πολύ.
Τι λες; Να τους δώσουμε λίγη απ' την παλιά μαγεία;
Έλα, λοιπόν.
-Ας τους εντυπωσιάσουμε. -Έλα.
Λοιπόν, η διαδρομή που προτείνω να κάνουμε
είναι απ' τη Νάπολη στην Ίσκια,
όπου ανέρρωσε ο Γκαριμπάλντι
μετά τον τραυματισμό στους Ιταλικούς Πολέμους.
-Σωστά; -Βεβαίως.
Μετά θα πάμε στο Κάπρι, να δούμε τα ερείπια της Βίλας του Δία.
Μετά, στην ακτή Αμάλφι,
στη Σικελία, με τελευταία στάση στην Όλμπια,
στη Σαρδηνία, για ιδιωτική ξενάγηση στο Αρχαιολογικό Μουσείο.
Υπήρχαν άλλα αιτήματα;
Καμιά παραλία, ίσως;
Θα υπάρξουν παραλίες στην πορεία.
Και θαλάσσια σπορ;
-Και θορυβώδη θαλάσσια σπορ. -Και ψώνια;
-Ψώνια; -Ίσως κάποιοι να θέλουν να κάνουν.
Ποιος;
Σηκώστε χέρι. Θέλει κανείς, εκτός απ' την Νταϊάνα, να πάει για ψώνια;
Το νόημα όταν είσαι σε μια πανέμορφη θαλαμηγό
είναι να ξεφύγεις απ' τις ορδές
που επιδίδονται στα ψώνια για να ψυχαγωγηθούν.
Εγώ!
-Θέλω να πάω για ψώνια. -Κι εγώ.
Τότε, θα πάμε για ψώνια.
Ευχαριστώ για τη στήριξη.
Ήταν γενναίο.
Δωράκι. Θα διαλέξετε είτε παραμύθι είτε…
-Super Mario! -Μην το πείτε στον πατέρα σας.
Πας πάλι επάνω;
Όχι βέβαια.
Πάω να διαβάσω κλασικούς.
-Ύπνο νωρίς. -Σ' αγαπώ!
-Σ' αγαπώ, μανούλα. -Κι εγώ, αγάπες.
Ο Ιταλός μοναχός… Ποια χρονιά ήταν;
Βασικά, το 1327.
Το 1327.
Καθόλου άσχημα.
ΚΑΡΟΛΟΣ ΚΑΙ ΝΤΙ ΣΑΛΠΑΡΟΥΝ ΞΑΝΑ ΣΤΗΝ ΕΥΤΥΧΙΑ
Ο Κάρολος κι η Νταϊάνα τα ξαναβρήκαν.
Μεγάλη ευλογία.
Για όλους.
Τι ήταν αυτό;
Ποιο;
Ο θόρυβος.
Ένας θόρυβος μηχανής.
Να τος πάλι.
Μάλιστα. Φεύγω.
Άλλη μια μέρα εγκαινίων στο Μόρκαμπ, κι έπειτα θερινή ανάπαυλα.
Ως προστάτιδα του Church Urban Fund,
γνωρίζω τις δυσκολίες που αντιμετωπίζει η κοινότητα
καθώς και πολλές άλλες στην επισκοπή.
Η Milk Marketing Board είναι απ' τις μακροβιότερες
και πιο ανθεκτικές βρετανικές εμπορικές επιχειρήσεις.
Αυτό το υπερσύγχρονο συγκρότημα γαλακτοκομικών
αποδεικνύει τη συνεχή ζωτικότητα των βρετανικών ζωντανών.
Ήταν μεγάλη μου χαρά να μάθω για τα εμπορευματοκιβώτια μεταφορών.
Αντιπροσωπεύοντας το 30% των ευρωπαϊκών μεταφορών,
αποτελούν ξεκάθαρα το εισιτήριο του Λάνκασιρ για ένα λαμπρό μέλλον.
Από πότε έχει χαμηλή πίεση;
Απ' το πρωί, κύριε.
Δεν εκπλήσσει που καταρρέει.
Ανήκει σε άλλη εποχή.
Ουσιαστικά, ένα επιπλωμένο καταδρομικό του Β' Παγκοσμίου Πολέμου.
-Εν πολλοίς, ξεπερασμένο. -Μην το λες αυτό.
Επιλογές;
Έχουμε πρόβλημα με τον κινητήρα. Ο δεξιός λέβητας δεν δουλεύει.
Συναισθηματικά, όλοι θα προτιμούσαμε να την κρατήσουμε.
Ανυπερθέτως.
Πρέπει να δούμε ρεαλιστικά το κόστος των επισκευών,
εφόσον, προφανώς, πνέει τα λοίσθια.
Θα δεις τον πρωθυπουργό στο Μπαλμόραλ;
Ναι. Θα έρθει με τη σύζυγό του, την Ντόρα.
Όχι, λάθος.
Νόρα. Ν…
Νόρμα.
Συζήτησέ το μαζί του.
Θα μιλήσω στον ναύαρχο, θα έχω το κόστος.
Μα πρώτη φορά άρχισα να σκέφτομαι το αδιανόητο.
Δηλαδή;
Αντικατάσταση.
Χτίστηκε το 27 μ.Χ. απ' τον Τιβέριο.
Ακριβώς.
Η πιο μεγαλοπρεπής
απ' τις 12 αυτοκρατορικές κατοικίες στο Κάπρι.
Κάποιοι λένε ότι ο Τιβέριος ήρθε εδώ,
γιατί δεν άντεχε άλλο
τις μηχανορραφίες της μητέρας του στη Ρώμη.
Κάτι που εγώ δεν αντιλαμβάνομαι.
Μετά από μακρά κι επιτυχημένη καριέρα ως στρατηγός κι αυτοκράτορας…
Γεια σου, Κάρολε! Θα μας λείπεις όσο διασκεδάζουμε!
Γεια!
Δεν είναι περίεργο που η αντίληψη της διασκέδασης
είναι εκ διαμέτρου αντίθετη μεταξύ μας;
Όταν μας πρότειναν, στην Νταϊάνα κι εμένα,
να καθησυχάσουμε τον κόσμο για τη δύναμη του γάμου μας
κάνοντας δεύτερο μήνα του μέλιτος,
είπα "Προφανώς, δεν ήσασταν στον πρώτο".
-Στην Μπριτάνια, έτσι; -Ναι.
Η βασίλισσα θεωρεί τη βασιλική θαλαμηγό τέλεια,
αλλά, ως ιδιωτικός χώρος για νεόνυμφους,
είναι σαν τανκ παρακολούθησης που επιπλέει.
Κάθε αμήχανη σιωπή
κι αφύσικη συζήτηση μεταξύ νύφης και κατηφή γαμπρού
γίνεται υπό το άγρυπνο μάτι των 200 μελών του πληρώματος.
Πιο γρήγορα.
Είπες "νύφης και κατηφή γαμπρού";
Έτσι είπα;
Η ειρωνεία είναι ότι μόνο εμένα κάνει κατηφή αυτός ο γάμος.
Τον υπόλοιπο κόσμο τον αναπτερώνει.
Όταν είμαστε μαζί δημοσίως,
ομολογώ ότι είναι μαγικό.
Είμαστε η τέλεια ομάδα.
Αλλά ιδιωτικά…
Άκου τι σου λέω… Μετά από όσα πέρασες με την κορούλα σου.
Με άφησε να τη χτενίσω τις προάλλες.
Πρώτη φορά απ' όταν ξαναβγήκαν. Ξέρεις ότι βγαίνουν σγουρά;
Δικό μου!
Ντράπηκα λίγο που σκέφτηκα ότι τα προτιμώ έτσι.
Είναι μια φρικτή, διαβολεμένη ασθένεια.
Επιδείξατε όλοι τρομερή δύναμη.
Είναι σημαντικό;
Η The Sunday Times, κύριε.
Ναι.
Σε αφήνω ήσυχο.
Θα βγει αύριο.
Κατάφερα να το δούμε εκ των προτέρων.
Θα συμφωνήσετε, θαρρώ, ότι είναι αιχμηρό.
Μεγαλειοτάτη, καλημέρα.
Καλημέρα, Πέγκι.
Λίγο υγρός καιρός για την άφιξη της βασιλικής πριγκίπισσας.
Δεν θα την πειράξει.
-Καλημέρα, ναύαρχε. -Υψηλοτάτη.
-Υψηλοτάτη, καλώς ήρθατε. -Ευχαριστώ.
-Φέλοους. -Ρόμπερτ, έχουμε πρόβλημα.
-Παραδόθηκαν οι εφημερίδες; -Μόλις έφτασαν.
-Η βασίλισσα προγευμάτισε; -Τώρα πάει.
Φρόντισε να αφαιρεθεί η The Sunday Times. Πέταξέ την καλύτερα.
Να μην τη δει η βασίλισσα ή η βασιλική πριγκίπισσα.
-Κατανοητό; -Μάλιστα.
-Καλημέρα. -Μεγαλειοτάτη.
Πολύ ωραία.
Άκρη!
-Γεια σου, καλή μου. -Μαμά.
Λυπάμαι, δεν μπορείτε να τη διαβάσετε.
-Γιατί; -Είναι η χθεσινή.
Μα χθες ήταν Σάββατο.
Αυτή, θαρρώ πως συμφωνούμε, είναι η The Sunday Times.
-Της περασμένης βδομάδας. -Τι;
Εδώ είναι η σημερινή Sunday Telegraph, η Mail on Sunday κι η Racing Post.
Ναι, παρακαλώ.
Ευχαριστώ.
ΒΑΣΙΛΙΚΗ ΘΑΛΑΜΗΓΟΣ ΜΠΡΙΤΑΝΙΑ ΛΙΣΤΑ ΑΝΑΓΚΩΝ
ΣΥΝΟΛΙΚΗ ΔΑΠΑΝΗ: 14,745 ΕΚΑΤ. ΣΤΕΡΛΙΝΕΣ
Ναι.
Συγγνώμη για την ενόχληση.
Σκέφτηκα ότι πρέπει να ενημερωθείτε.
ΝΑ ΠΑΡΕΙ Ο ΠΡΙΓΚΙΠΑΣ ΤΗ ΘΕΣΗ ΤΗΣ ΒΑΣΙΛΙΣΣΑΣ
Εξωφρενικό.
Δεν σταματά ποτέ. Δεν παραπονιέται. Δεν σφάλλει ποτέ.
Είναι σπουδαία.
Και γράφουν τέτοιες ανοησίες!
Φαίνεται ότι θα βρέξει κι άλλο.
Κακώς εκπλήσσομαι. Στη δυτική ακτή της Σκωτίας είμαστε.
Μήπως είδες τη The Sunday Times;
-Καλημέρα, Ρόμπερτ. -Καλημέρα, Μεγαλειοτάτη.
Έλεγξα. Έχει παραδοθεί.
-Θα ψάξω. -Όταν τη βρεις, θα 'μαι στο κατάστρωμα.
Θα είναι λίγο αν πούμε ότι το άρθρο έκανε εντύπωση.
Συζητήθηκε σε ραδιόφωνο και τηλεόραση,
με μία φράση να τραβάει την προσοχή.
"Σύνδρομο της βασίλισσας Βικτωρίας";
Ναι, το είδα.
"Μια γηραιά μονάρχης, της οποίας η απόσταση απ' τον σύγχρονο κόσμο
έκανε τον λαό να βαρεθεί όχι μόνο εκείνη,
μα και την ίδια τη μοναρχία".
Αντέδρασε η βασίλισσα;
Απ' ό,τι ξέρω, δεν την έχει δει.
Της την έκρυψαν για να μη στενοχωρηθεί.
Αυτό δεν τα λέει όλα;
Θέλω να κανονίσεις συνάντηση με τον πρωθυπουργό
μόλις επιστρέψουμε.
Θα σκεφτούμε ένα πρόσχημα.
-Δες, φάλαινα! -Πού;
Καλά που την είδες.
Μεγάπτερη;
Όχι. Δες πώς αναδύεται.
Ρυγχοφάλαινα.
Θα τη μυρίσουμε πριν τη δούμε αν πλησιάσουμε.
Μυρίζει σάπιο λάχανο.
Βρομερή ρυγχοφάλαινα.
Να το.
Το Πλάντα.
Εκεί.
Ναι.
Σαν τύφα σε λίμνη.
Δεν είναι πανέμορφο;
Αφού το λες εσύ.
Απ' τους τελευταίους επανδρωμένους φάρους της Σκωτίας.
-Να το επισκεφτούμε; -Αλήθεια; Είναι ανάγκη;
Έλα. Καλό κάνει λίγη άσκηση.
Στην ηλικία μας, τα κιλά δεν χάνονται μόνα τους. Πάμε.
Όχι.
Ο κόσμος αναρωτιέται γιατί με γοητεύουν οι φάροι,
μα αν έρθεις σ' ένα τέτοιο μέρος…
Νέος ακόλουθος;
Ο Τιμ;
Όχι, είναι καιρό μαζί μας.
Πώς δεν τον πρόσεξα;
Είσαι παντρεμένη.
Θεωρητικά μόνο.
Πώς είναι;
Αξιόπιστος.
Συνετός. Πρόθυμος.
Ας μιλήσουμε για φάρους καλύτερα.
Αυτοί οι φάροι φωτός,
σε μια σκοτεινή κι απελπιστική βραδιά,
που καθησυχάζουν τον μοναχικό ναυτικό ότι δεν ξεχάστηκε
και σύντομα θα βρει στεριά, σπίτι
κι ελπίδα.
Μπορούμε να μιλήσουμε;
Δυστυχώς, πρέπει να περιοριστεί η παραθέριση.
-Σύγκρουση προγραμμάτων. -Πώς;
Ο πρίγκιπας της Ουαλίας θα δώσει διάλεξη στην Οξφόρδη.
Ναι, δεν θα έχει καρχαρίες.
Γιατί θα γυρίσουμε πίσω;
Υπάρχει μια σύγκρουση προγράμματος, για την οποία δεν ευθύνομαι,
και πρέπει να γυρίσω.
-Θα μέναμε δύο βδομάδες. -Το ξέρω, Νταϊάνα.
Μα τα σχέδια αλλάζουν.
-Έχω μια υποχρέωση στην Οξφόρδη. -Δεν είναι το πανεπιστήμιο.
Είναι θερινό σχολείο τουριστών. Δεν είναι σημαντικό.
Για μένα είναι.
Είναι οι διακοπές μας.
Σπάνια ευκαιρία να είμαστε μαζί με τα παιδιά, οικογενειακά.
Ξέρω ότι σε δυσκολεύει αυτό,
γι' αυτό συμφώνησα να έρθουν μαζί οι φίλοι σου.
Συμφώνησα ακόμα και στη φωτογράφιση,
ώστε να παρελάσει το ψέμα της αφοσίωσής σου στα ΜΜΕ
υπό έναν όρο.
-Ποιον; -Να υπάρχει πραγματικά!
Χαμόγελα προς την κάμερα!
Πρίγκιπα Κάρολε!
…σε δεκάδες χιλιάδες οικογένειες Βρετανών.
Οι κατασχέσεις είναι σε υψηλά επίπεδα.
Το πρώτο μισό του χρόνου
κατασχέθηκαν 36.600 οικίες από στεγαστικά ταμιευτήρια.
Προσοχή!
Πρόκειται για την πιο δύσκολη οικονομική ύφεση μετά τον πόλεμο.
Κι έχει πληγεί όλη η οικονομία.
Ήταν πολύ δύσκολη χρονιά.
Υψηλότατε, ο κύριος πρωθυπουργός.
Κύριε πρωθυπουργέ.
-Υψηλότατε. -Πολύ ευγενικό που ήρθατε.
Κύριε.
Πριν ξεκινήσουμε,
το γραφείο σας ενημέρωσε τα ανάκτορα για τη συνάντηση;
Δεν νομίζω, κύριε.
Καλύτερα έτσι.
Για δύο λόγους ζήτησα να σας δω.
Ο πρώτος αφορά την κτιριακή κληρονομιά.
Λάβατε αντίγραφο του βιβλίου μου;
Μάλιστα.
Μήπως βρήκατε χρόνο να το ξεφυλλίσετε;
Εφόσον θα συναντιόμασταν, το φρόντισα.
Διαβάζοντάς το, θα σκεφτήκατε "Τι παλιομοδίτικος!
Κολλημένος στο παρελθόν,
μισεί τον μοντερνισμό και την αλλαγή".
Καθόλου.
Γιατί;
Θα είχατε δίκιο. Έχω εμμονή με το παρελθόν.
Με την παράδοση.
Με τη συντήρηση, τη διατήρησή της.
Μα κανείς δεν είναι μόνο ένα πράγμα.
Κι εσείς ο ίδιος έχετε συναρπαστικές αντιθέσεις.
Ορίστε;
Εφόσον προέρχεστε απ' το Μπρίξτον, πολυπολιτισμικό εργατικό μέρος,
κανείς θα περίμενε ή να αποκρύψετε το παρελθόν σας
για να ταιριάξετε με τους Συντηρητικούς ή να έχετε σοσιαλιστική οπτική
και να αναδειχθείτε στους Εργατικούς.
Δεν θεώρησα ποτέ ότι το υπόβαθρό μου με εμποδίζει να είμαι Συντηρητικός.
Ακριβώς.
Όχι μόνο δεν αρνείστε τις αντιφάσεις σας,
μα δεν τις θεωρείτε καν αντιφάσεις.
Δεν τις θεωρώ.
Αυτό σας καθιστά ακόμα πιο ενδιαφέρον, περίπλοκο κι εντυπωσιακό άτομο.
Και ελπίζω
το ίδιο να μπορεί να ειπωθεί για μένα.
Κι αυτό με οδηγεί στον δεύτερο λόγο.
Είδατε…
την πρόσφατη δημοσκόπηση;
Και το άρθρο για τη βασίλισσα;
Μάλιστα.
"Σύνδρομο της βασίλισσας Βικτωρίας".
Τι
συμπεράνατε;
Μια δημοσκόπηση είναι.
Όντως.
Όχι καθησυχαστική.
Έρχονται και παρέρχονται.
-Επικίνδυνο να αγνοηθούν. -Εξίσου επικίνδυνο να μας καθοδηγούν.
Θα έγιναν πολλές
δημοσκοπήσεις κατά την αποχώρηση της κας Θάτσερ.
Πολλοί θα ήθελαν να μείνει εσαεί,
αλλά τι κάνει το Συντηρητικό Κόμμα επιτυχημένη εκλογική δύναμη;
Το ένστικτο ανανέωσης
και η προθυμία να αφήνει χώρο στους νεότερους.
Επί σχεδόν 60 χρόνια
ο προ-προπάππους μου, Εδουάρδος Ζ', καραδοκούσε για τον θρόνο.
Η βασίλισσα Βικτωρία δεν τον εμπιστευόταν.
Τον θεωρούσε επικίνδυνο.
Ελεύθερο πνεύμα.
Λαχταρούσε να του δοθούν ευθύνες,
μα η μητέρα του αρνιόταν.
Του απαγόρεψε να βλέπει κρατικά έγγραφα.
Κι όταν ήρθε η ώρα, διέψευσε τους αμφισβητίες.
Κι ο δυναμισμός του, το πνεύμα του,
η απήχησή του οδήγησαν σε μια θριαμβευτική βασιλεία.
Τι θέλετε να πείτε;
Θέλω να πω
ότι ήταν πολύ κρίμα.
Που η φωνή του,
η παρουσία του, το όραμά του δεν συμπεριλήφθηκαν νωρίτερα.
Θα ήταν πολύ καλό.
Για όλους.
Θα έρθετε στο Μπαλμόραλ; Για τον Χορό των Γκίλις.
Ναι. Ανυπομονώ.
Τότε, θα έχετε την ευκαιρία
να κρίνετε ιδίοις όμμασι αν αυτός ο θεσμός,
για τον οποίον ενδιαφερόμαστε όλοι…
είναι σε ασφαλή χέρια.
Ας περάσουμε στην κτιριακή κληρονομιά
και τους κανονισμούς χωροταξίας.
-Γεια σας. -Μεγαλειοτάτη.
Γεια σου, Μάρτιν.
Ήρεμα, Ραμ. Έλα.
-Πίσω. -Γεια σου, καλή μου!
Ο καιρός δεν με απογοητεύει εδώ.
-Γεια σου. -Γεια σου.
Πήγατε περίπατο;
Ναι, και δεν την έπνιξα ακόμα, ως εκ θαύματος.
-Γεια. -Καλή μου.
Γεια, μανούλα.
Περάσαμε υπέροχο πρωινό.
-Διαβάσαμε τις εφημερίδες… -Όχι.
Μετά πήγαμε περίπατο και συζητήσαμε τα νέα.
Στις ομορφιές της δεν είναι;
Ναι.
Με ζητήσατε.
Ναι.
Γιατί φέρονται όλοι περίεργα;
Ορίστε;
-Ξεκίνησε στη θαλαμηγό. -Ποιο πράγμα, κυρία μου;
Μου φέρονται περίεργα.
Κι εσύ φέρεσαι περίεργα.
Αλήθεια;
Τι συμβαίνει;
Ένα αγενές, ανόητο κι αβάσιμο άρθρο στη The Sunday Times.
Ανάξιο αναφοράς.
Εγώ δεν θα έπρεπε να το κρίνω αυτό;
Έχεις αντίγραφο;
Μάλιστα.
Έλα, Ραμ.
Έλα κοντά μου.
ΝΑ ΠΑΡΕΙ Ο ΠΡΙΓΚΙΠΑΣ ΤΗ ΘΕΣΗ ΤΗΣ ΒΑΣΙΛΙΣΣΑΣ
Έτσι, συνέχισε. Μπράβο. Πάμε.
ΣΥΜΦΩΝΕΙ Ο ΜΙΣΟΣ ΒΡΕΤΑΝΙΚΟΣ ΛΑΟΣ
ΗΤΑΝ "ΕΚΤΟΣ ΠΡΑΓΜΑΤΙΚΟΤΗΤΑΣ", "ΕΠΟΥΣΙΩΔΗΣ" ΚΑΙ, ΠΙΟ ΩΜΑ, "ΗΛΙΚΙΩΜΕΝΗ".
Μπράβο!
ΣΥΝΔΡΟΜΟ ΤΗΣ ΒΑΣΙΛΙΣΣΑΣ ΒΙΚΤΩΡΙΑΣ;
Μεγαλειοτάτη, ο πρωθυπουργός.
-Κύριε πρωθυπουργέ. -Μεγαλειοτάτη.
-Τσάι; -Ευχαριστώ.
Με τρένο ήρθατε;
Αεροπλάνο. Κι αμάξι.
Φυσικά.
Είστε πολυάσχολος, κάθε λεπτό μετράει.
Αλλά εγώ προτιμώ τη θάλασσα.
Αντί για τρεις ώρες συνολικά,
το ταξίδι κρατά ως δύο βδομάδες στη βασιλική θαλαμηγό.
Υπέροχος τρόπος αποσυμπίεσης.
Κι όπως έλεγε η προ-προγιαγιά μου, που άρχισε το ταξίδι στις Δυτικές Νήσους,
"Ας επιβραδύνει ο χρόνος για να αναπνεύσουμε ελευθερία και γαλήνη
και να ξεχάσουμε τον κόσμο που 'ναι ένα θλιβερό χάος".
Γνωρίζω για τη σύγκρισή μου με τη βασίλισσα Βικτωρία
στις εφημερίδες πρόσφατα, που σκοπό είχε την κριτική.
Ο κόσμος δεν αντιλαμβάνεται
ότι θεωρώ φιλοφρόνηση κάθε ομοιότητα μαζί της.
Χαρακτηριστικά που της απέδιδαν,
συνέπεια, σταθερότητα, ψυχραιμία, αίσθηση καθήκοντος,
θα καμάρωνα να περιγράφουν εμένα.
Μιλώντας για τη βασιλική θαλαμηγό, είναι πλέον φανερό ότι χρειάζεται
μια μικρή ανανέωση κι ανακαίνιση
για να διατηρηθεί σε άριστη κατάσταση.
Γνωρίζω ότι τα έξοδά της βαραίνουν την κυβέρνηση,
όχι τα ανάκτορα, οπότε απευθύνομαι σ' εσάς, κε πρωθυπουργέ.
Γονυπετής.
Για την έγκριση. Αν κι ελπίζω ότι είναι τυπικό.
Γνωρίζω ότι πριν λήξει η θητεία της,
η κα Θάτσερ άφησε στα ανάκτορα
έναν εξαιρετικά γενναιόδωρο συμβιβασμό,
που αυξάνει όσο ποτέ τον πλούτο της βασιλικής οικογένειας.
Δεδομένου ότι σκοπός της συμφωνίας ήταν η αποτροπή
κάποιας αμήχανης δημόσιας συζήτησης για τα βασιλικά έξοδα,
νιώθω υποχρεωμένος να θέσω το ερώτημα.
Υπάρχει τρόπος να αναλάβετε εσείς το κόστος;
Δεδομένου ότι η βασιλική θαλαμηγός θεωρείται πολυτέλεια,
ελλοχεύει ο κίνδυνος να θεωρηθεί ότι τα ανάκτορα ζητούν πολλά.
Δεν είναι πολυτέλεια.
Όχι;
Κύριε πρωθυπουργέ,
υπήρχε πάντα βασιλική θαλαμηγός, απ' την εποχή του βασιλέως Καρόλου Β'.
Είναι αναπόσπαστο κομμάτι του τρόπου που το Στέμμα υπηρετεί το έθνος.
Και τα έσοδα που έχει αποφέρει είναι ανυπολόγιστα.
Μα βρισκόμαστε σε παγκόσμια ύφεση.
Κάθε πένα δημοσίων εξόδων ελέγχεται εξονυχιστικά.
Αν η κυβέρνηση ξοδέψει δημόσιο χρήμα
για την ανακαίνιση πολυτ… Μιας θαλαμηγού, ίσως αποβεί εις βάρος μας.
Και των δύο μας.
Όταν ενθρονίστηκα,
κληρονόμησα όλα τα ανάκτορα.
Γουίνδσορ, Μπαλμόραλ, Σάντριγχαμ.
Φέρουν όλα τη σφραγίδα των προκατόχων μου.
Μόνο την Μπριτάνια κατάφερα να φτιάξω η ίδια.
Ίσως λόγω αυτού, η σύνδεση μεταξύ εμού και της θαλαμηγού
είναι κάτι παραπάνω από μέσο μεταφοράς
ή έστω οικία.
Απ' το σχέδιο του κύτους έως τη μικρότερη πορσελάνη,
είναι μια επιπλέουσα, ποντοπόρα έκφραση του εαυτού μου.
Ελπίζω να συμφωνήσουμε ότι ως μονάρχης
έχω ζητήσει ελάχιστα κι απαιτήσει ακόμα λιγότερα
ως αντάλλαγμα για την υπηρεσία μου προς τη χώρα.
Ίσως ο λόγος που συγκρατήθηκα ήταν η ελπίδα πως όταν το κάνω,
ο κόσμος δεν θα το πάρει απλώς σοβαρά,
αλλά θα κάνει ό,τι ζητώ χωρίς ερωτήσεις.
Οπότε, ζητώ τη διαβεβαίωση της κυβέρνησης, τη δική σας,
ότι θα καλυφθούν τα έξοδα της ανακαίνισης
κι ότι θα με ενημερώσετε μόλις τακτοποιηθεί το θέμα.
Καταλαβαίνω.
Τώρα,
ο Χορός των Γκίλις απόψε.
Πρέπει να ρωτήσω. Χορεύετε;
…προσπαθώντας να γίνει η Ουκρανία ανεξάρτητο ευρωπαϊκό κράτος.
Θέλουν να αποσχιστούν απ' τη Μόσχα,
να στρέψουν τα νώτα στις ηγεσίες Γκορμπατσόφ και Γέλτσιν.
Υψηλοτάτη, καλησπέρα. Καλώς ήρθατε στο Μπαλμόραλ.
Κύριε.
…να στοχεύσουν στη Δύση για να ισχυροποιηθεί το νόμισμα.
Άλλοι Σοβιετικοί δημο…
Ευχαριστώ.
Η Αυτής Μεγαλειότητα η Βασίλισσα.
-Θα μου κάνετε την τιμή, κε πρωθυπουργέ; -Μεγαλειοτάτη, δική μου η τιμή.
Είναι το αγαπημένο μου.
Ναι, πολύ ωραία.
-Έτοιμοι; -Έτοιμοι.
Μην τον ακολουθήσετε.
Ξεκινάμε.
Μάλιστα.
Δεν είναι απλώς ενοχλητικό
να μιλάμε για τη θαλαμηγό με όρους κόστους-κέρδους,
μα προσβλητικό!
Αντιλαμβάνομαι ότι οι επισκευές είναι ένα οικονομικό βάρος,
αλλά θα έλεγα ότι είναι μικρό
μπροστά στον ρόλο της θαλαμηγού ως εθνικού συμβόλου.
Και η σημασία της για την ίδια τη βασίλισσα.
Παιδιά, καληνυχτίστε τον κο Μέιτζορ.
-Καληνύχτα. -Καληνύχτα.
-Καληνύχτα σας. -Καληνύχτα.
Λίγη τοπική ιστορία, αν ενδιαφέρεστε.
Σαφώς.
Η βασίλισσα Βικτωρία διοργάνωσε τον πρώτο Χορό Γκίλις το 1852,
κι έκτοτε γίνεται ετησίως.
Μάλιστα.
Ξεκίνησε ως ένα ευχαριστώ
για τους θηροφύλακες κι άλλο υπηρετικό προσωπικό,
κι έκτοτε εξελίχθηκε σε κάτι σαν τα Σατουρνάλια.
Αν γνωρίζετε τους κλασικούς.
Οι κανόνες αντιστρέφονται.
Αφέντες υπηρετούν τους σκλάβους,
κι όλα τα πειθαρχικά μέτρα αναστέλλονται.
Το είδατε;
Ευχαριστούμε.
Μόλις έλεγα στον πρωθυπουργό ότι ενίοτε χάνεται ο έλεγχος.
Δεν έχω γίνει ποτέ μάρτυρας. Η διασκέδαση αρχίζει όταν αποσύρομαι.
-Να περιμένω αναφορά σας το πρωί; -Βεβαίως, Μεγαλειοτάτη.
Καληνύχτα. Να πηγαίνουμε;
Η Αυτής Μεγαλειότητα.
Κύριε πρωθυπουργέ,
είχατε ακρόαση με τη βασίλισσα σήμερα.
Δεν θα έπρεπε να ρωτήσω,
αλλά ελπίζω να κάνει καλή εντύπωση στον λαό.
Ορίστε;
Η…
Η ανακαίνιση της Μπριτάνια.
-Αυτό δεν σας ζήτησε; -Ορίστε;
Ενίοτε, με αυτά τα παλιά πράγματα
οι επισκευές είναι δαπανηρές.
Σας αφήνω μ' αυτήν τη σκέψη.
-Να πηγαίνουμε; -Δεν γίνεται. Όχι ακόμα.
Χορεύουμε πριν ουρλιάξω;
Ζηλεύω που θα πάρετε ένα αεροπλάνο
και θα επιστρέψετε στην κανονικότητα.
Εγώ θα μείνω άλλες δύο βδομάδες.
Μα παραθερίσατε οικογενειακώς. Φαινόσασταν πανευτυχείς με τον πρίγκιπα.
Φαίνεται η υγεία μιας οικογένειας απ' την κατάσταση των γάμων.
Και δείτε.
Η Άννα κι ο Μαρκ.
Ο Ανδρέας κι η Σάρα.
Ο Κάρολος κι εγώ.
Δεν δίνω σε κανέναν πάνω από έξι μήνες.
Τι θα γίνει όταν καταρρεύσει η οικογένεια;
Θα καταρρεύσει κι ο θεσμός.
Και τότε…
Η παρουσίαση κι η εμφάνιση…
Τι συμβαίνει;
Όταν σκέφτεσαι τα πιθανά προβλήματα ενός πρωθυπουργού,
φαντάζεσαι άβολες Ώρες του Πρωθυπουργού στη Βουλή των Κοινοτήτων.
Την οικονομία σε ελεύθερη πτώση.
Πιθανό πόλεμο.
Δεν φαντάζεσαι αυτό.
Ο Οίκος του Γουίνδσορ θα 'πρεπε
να ενώνει το έθνος.
Να αποτελεί παράδειγμα της ιδανικής οικογενειακής ζωής.
Αντ' αυτού,
τα ανώτερα μέλη στην ιεραρχία φαίνεται να τρέφουν αυταπάτες.
Και τα κατώτερα
είναι άβουλα, απαιτητικά
και χαμένα.
Κι ο πρίγκιπας της Ουαλίας ανυπομονεί να αποκτήσει μεγαλύτερο ρόλο
και δεν εκτιμά ότι το μεγαλύτερο πλεονέκτημά του είναι η σύζυγός του.
Μια κατάσταση που αναπόφευκτα θα επηρεάσει τη σταθερότητα της χώρας.
Το χειρότερο; Η αίσθηση ότι είναι όλα έτοιμα να εκραγούν.
Στη θητεία μου.
Υποτιτλισμός: Νότα Μουζάκη